Mamlakat ichidagi reyslar 25 martdan to‘xtatilgandi. Foto: Nikolay Ustinov Qirg‘izistonda koronavirus pandemiyasi sababli to‘xtatib qo‘yilgan ichki aviareyslar 8 iyundan tiklanadi. Bu haqda mamlakat bosh vazirining birinchi o‘rinbosari Kubatbek Boronov ma’lum qildi. "Qirg‘izistonda 8 iyundan muntazam ichki aviareyslar tiklanadi. Bishkek-O‘sh aviaqatnovi bir kunda bir marta amalga oshiriladi", - dedi u. Mamlakat ichidagi reyslar 25 martdan to‘xtatilgandi. Boronovning so‘zlariga ko‘ra, reyslar sanitar-epidemiologik me’yorlarga qat’iy rioya qilgan holda amalga oshiriladi. "Epidemiologik vaziyatdan kelib chiqib o‘zgartirishlar kiritilishi mumkin", - deb qo‘shib qo‘ydi u. Qirg‘izistonda 1662 kishida koronavirus aniqlangan, 16 kishi vafot etgan.